รายงานข่าวจากพรรคไทยรักไทยแจ้งว่าแกนนำ ส.ส.กลุ่มวังน้ำยมกลุ่มวังพญานาค และกลุ่มพ่อมดดำ วิเคราะห์คำพูดของ พ.ต.ท.ทักษิณที่ระบุว่าจะเว้นวรรค ว่า รักษาการนายกฯ ตัดสินใจเว้นวรรคแน่นอนแล้ว เพราะประเมินแล้วว่า ชื่อเสียงและผลงานของ พ.ต.ท.ทักษิณและพรรคจะรักษา ส.ส.เก่าไว้ได้ โดยเฉพาะในภาคเหนือและภาคอีสาน ไม่ต่ำกว่าร้อยละ 80 แต่ยอมรับว่า อาจต้องเสีย ส.ส.บางส่วนไป แต่สุดท้ายพรรคก็จะเป็นแกนนำจัดตั้งรัฐบาลแน่นอน และน่าจะมีส.ส.ประมาณ 300 คน"แม้การเลือกตั้งครั้งนี้ พ.ต.ท.ทักษิณจะไม่ได้เป็นนายกฯ แต่ประชาชนยังเชื่อมั่นว่า พ.ต.ท.ทักษิณต้องกลับมาเป็นนายกฯ หลังการปฏิรูปการเมือง" รายงานระบุรายงานข่าวเผยอีกว่า กรณีที่ พ.ต.ท.ทักษิณยัง "แทงกั๊ก" ไม่ยอมเปิดชื่อทายาทที่จะมาเป็นนายกฯ คนใหม่ และจะเปิดชื่อในนาทีสุดท้ายนั้น เชื่อว่าจะมีเหตุผล 2 ทางคือ 1.ป้องกันกระแสการโจมตีจากสังคมว่า เป็นนายกฯ นอมินี (ตัวแทน) และต้องดูปัจจัยแวดล้อมและแรงกดดันจากสังคมมาเป็นองค์ประกอบในการตัดสินใจ 2.ป้องกันความขัดแย้งและต่อต้านจากกลุ่มต่างๆ ภายในพรรค เพราะอาจจะเกิดผลกระทบในการหาเสียงจนพรรคอาจจะแตกต่างก็ได้
ในปี พ.ต.ท.ทักษิณระบุว่าจะรักษาอะไรไว้ได้ 
รักษาการนายกฯ